**Tudulinna Lasteaed on tänu SA Keskkonnainvesteeringute Keskuse toetusele kujundanud laste keskkonnateadlikkust läbi erinevate loodusprogrammide.**

Projekti raames toimus maikuus esimene õppekäik „Mets kui kooslus“ Kauksi RMK õpperajale, kus tutvustati lastele metsas elavaid organisme sh. puid, taimi, loomi, linde. Saime teada, kuidas inimene muudab oma tegevusega loodust, oskame märgata, looduses käituda, väärtustada elukeskkonda ning terveid eluviise. Looduskeskkonna muutumine inimtegevuse tulemusena, metsade tähtsus ja kasutamine, inimmõju metsale, metsade kaitse. Õppekäigul pildistasime nähtut, millest valmis õppematerjal.

Teine õppekäik „Mets kui kooslus“, toimus Kauksi RMK õpperajale oktoobrikuus. Eesmärgiks oli võrrelda Peipsi äärset loodust kevadel ja sügisel, leida erinevusi. Eelnevalt olime lastele tutvustanud metsas kasvavaid taimi, loomi, linde, vaadelnud pildimaterjali, kuulanud linnulaulu. Õppekäikudel pildistasime nähtut, millest valmis õppematerjal. Pilte kasutame õppekasvatustegevustes aastaringselt. Lapsed saavad kasutada õppekäikudelt saadud teadmisi edaspidises õppetegevuses ja igapäevaelus.

Kuna maikuus oli loodusprogramm tasuta, siis leidsime täiendavad loodusprogrammid, mis viisime läbi talvel „Jõulueelsed meisterdused looduslikust materjalist“ ja „Looduse talvine elu“. Lapsed tutvusid looduslike materjalidega, millest on võimalik meisterdada ning valmistasid meeneid. Programmi „Looduse talvine elu“ raames tutvusid lapsed loomade ja lindude, taimede eluga talvel. Saime teadmisi, kuidas linnud ja loomad talvel hakkama saavad, Võrdlesime loodust eri aastaaegadel, vaatasime pilte. Õues panime lindude söögimajadesse toitu. Jälgisime binoklitega lindude tegevust.

Õppekäikudel nähtu laiendas laste silmaringi, andis teadmisi- laps oskab nimetada ja kirjeldada tuttavaid taimi, teab mis toimub taimede, loomade ja lindudega eri aastaaegadel, oskab leida erinevusi looduses. Lapsed tundsid rõõmu liikumisest vabas looduses koos kaaslaste ja vanematega. Peale õppekäike toimusid arutelud, lapsed joonistasid, et looduses nähtu kinnistuks. Valminud õppematerjalid on kättesaadavad õpimapis.